|  |  |  |
| --- | --- | --- |
|  | **ROMÂNIA**    **JUDEŢUL CLUJ**  **PRIMĂRIA COMUNEI MOCIU** |  |
| **407420- MOCIU nr. 72, tel: 0264/235.212-centrala ; 0264/235.501; fax 0264/235.235**  Web site:[http://www.primariamociu.ro](http://www.primariamociu.ro/), e-mail: [office@primariamociu.ro](mailto:office@primariamociu.ro) |

**PROIECT DE H O T A R A R E NR. \_\_\_\_**

**din \_\_\_\_\_\_\_2024**

**Privind aprobarea Regulamentului de acordare a ajutoarelor de urgență familiilor și**

**persoanelor care se află în situații de necesitate deosebite**

**Consiliul Local al Comunei Mociu, judetul Cluj, intrunit in sedinta Ordinara, la data de**

**29.02.2024**

**Avand invedere temeiurile juridice, respectiv :**

#  prevederile art. 5, lit. g Legea nr. 196/2016 privind venitul minim de incluziune

#  Hotărârea nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune

 prevederile art.3, art.5 şi art.11 lit. c), art. 16, art. 17 alin. (1) şi (3) şi art. 112 din Legea asistenţei sociale nr. 292/2011, cu modificările şi completările ulterioare;

 prevederile art. 7 alin. (3) din Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;

 prevederile art.7 din Legea nr. 52/2003 privind transparenţa decizională în administraţia publică, republicată, cu modificările şi completările ulterioare, coroborat cu prevederile art. 6 din Hotărârea Guvernului nr. 831/2022 pentru aprobarea Normelor metodologice de aplicare a Legii nr. 52/2003 privind transparenţa decizională în administraţia publică;

 prevederile art. 129 alin. (2) lit. b), alin.(4) lit. e) din Ordonanţa de Urgenţă a Guvernului României nr. 57/2019 privind Codul Administrativ, cu modificările şi completările ulterioare,

**Luand in considerare :**

 Referatul de aprobare al primarului comunei Mociu ;

 Referatul compartimentului de specialitate ;

 Avizul secretarului general al U.A.T.;

 Avizul comisiilor de specialitate din cadrul Consiliului Local Mociu;

In baza prevederilor art. 196, alin.(1), lit.b) din O.U.G. nr. 57/2019 privind Codul Administrativ, cu modificarile si completarile ulterioare

**HOTĂRĂȘTE:**

**Art.1.** Se aproba Regulamentul de acordare a ajutoarelor de urgență familiilor și persoanelor care se află în situații de necesitate deosebite, conform Anexei nr. 1 la prezenta hotărâre.

**Art.2.** Primarul, prin dispoziție, va acorda ajutoare de urgență în limita fondurilor aprobate cu această destinație, familiilor si persoanelor cu domiciliul sau reședința în comuna Mociu, aflate în una din situațiile de necesitate deosebite stabilite în Anexa nr. 1 la prezenta hotărâre.

**Art.3.** Ajutoarele de urgență se acordă în baza anchetei sociale efectuate de Compartimentul asistență socială din cadrul Primăriei comunei Mociu, a declaratiei pe propria raspundere și a actelor doveditoare care atestă situațiile de necesitate deosebite în care se află familiile sau persoanele singure.

**Art.4.** Cheltuiala privind acordarea ajutoarelor de urgență se suportă din bugetul local în limitele

stabilite prin Anexa nr.1 și se alocă o singură dată pe an. Ajutorul de urgență se acordă sub rezerva achitării de către beneficiar a obligațiilor de plată față de bugetul local.

**Art.5.** În cazul în care ajutoarele de urgență nu au fost utilizate în scopul pentru care au fost acordate, aceastea vor fi recuperate în conformitate cu prevederile legale în vigoare.

**Art.6.** Se încredințează primarul comunei Mociu cu ducerea la îndeplinire a prezentei hotărâri.

**Art.7.** Prezenta Hotarare se comunica, in mod obligatoriu, prin intermediul Secretarului general al U.A.T., in termenul prevazut de lege, Primarului Comunei Mociu, partilor interesate, Institutiei Prefectului Judetului Cluj si se aduce la cunostinta publica prin afisarea la sediul institutiei, precum si prin publicarea pe pagina de internet a institutiei.

**Primar, Secretar general al comunei,**

**FOCSA Vasile Ganfalean Maria-Ioana**

|  |  |  |
| --- | --- | --- |
|  | **ROMÂNIA**    **JUDEŢUL CLUJ**  **PRIMĂRIA COMUNEI MOCIU** |  |
| **407420- MOCIU nr. 72, tel: 0264/235.212-centrala ; 0264/235.501; fax 0264/235.235**  Web site:[http://www.primariamociu.ro](http://www.primariamociu.ro/), e-mail: [office@primariamociu.ro](mailto:office@primariamociu.ro) |

Anexa nr.1 la PH MOCIU NR.\_\_\_\_/2024

**R E G U L A M E N T**

**de acordare a ajutoarelor de urgență familiilor și persoanelor care se află în situații de**

**necesitate deosebite**

Prezentul Regulament are în vedere următoarele prevederi legale :

- O.U.G. nr.57/2019 privind Codul administrativ, cu modificările şi completările ulterioare ;

- [Legea nr. 196/2016 privind venitul minim de incluziune;](https://lege5.ro/Gratuit/geztgnzwgm3q/legea-nr-196-2016-privind-venitul-minim-de-incluziune)

# - Hotărârea nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune;

-Legea nr. 217/2003 pentru prevenirea şi combaterea violenţei în familie, cu modificările şi completările ulterioare .

Prezentul Regulament stabileşte condiţiile cadru pentru acordarea unor ajutoare de urgenta din bugetul local pentru situaţiile deosebite.

**CAP.I. DISPOZIŢII GENERALE**

Art. 1.-În înţelesul prezentului Regulament, termenii de mai jos se definesc astfel:

(1) Venitul minim de incluziune este formă de asistenţă socială şi se asigură prin acordarea unui ajutor financiar lunar.

Ajutorul social reprezintă prestaţia socială acordată lunar, în completarea veniturilor nete lunare ale familiei sau ale persoanei singure, pentru asigurarea venitului minim de incluziune, la nivelul prevăzut de lege.

(2) Ajutoare sociale comunitare şi de urgenţă sunt ajutoare financiare şi/sau în natură, destinate sprijinirii familiei/persoanei singure pentru depăşirea unor situaţii de dificultate temporară, care pot fi de natura calamităţilor naturale, incendiilor, pierderea locuinţei, afecţiuni ale sănătăţii care necesită tratamente costisitoare sau care nu sunt acoperite integral de asigurarea socială de sănătate, precum şi alte situaţii de nevoi punctuale.

(3) Ancheta socială - Datele referitoare la familia sau persoana singură se înregistrează în formularul de anchetă socială, potrivit modelului prevăzut în Anexa nr. 2 din H.G. nr.50/2011. La definitivarea anchetei sociale se pot utiliza şi informaţii de la cel puţin două persoane care cunosc situaţia materială, socială şi civilă a persoanelor din gospodăria solicitantului de ajutor social. în acest caz, declaraţiile persoanelor se consemnează de către inspector şi se semnează de persoanele în cauză. La efectuarea anchetei sociale pot participa şi reprezentanţi ai instituţiilor publice sau ai organizaţiilor nonguvernamentale care au ca obiect de activitate acest domeniu şi care îşi desfăşoară activitatea pe teritoriul unităţii administrativ-teritoriale respective, în cazul persoanelor fără domiciliu sau reşedinţă şi fără locuinţă, ancheta socială se efectuează la locul desemnat de solicitant. Răspunderea asupra conţinutului anchetei sociale revine şi persoanelor care au efectuat şi au semnat ancheta socială. în cazul în care solicitantul refuză să furnizeze informaţiile necesare pentru întocmirea anchetei sociale se consideră că familia acestuia nu îndeplineşte condiţiile de acordare a ajutorului social.

(4) Beneficiari -familiile şi persoanele singure care au domiciliul sau, după caz, reşedinţa în România, cu/ori fără cetăţenie română, precum şi apatrizii.

(5) Familiile şi persoanele singure care au cetăţenie română beneficiază de prevederile legii dacă se află în una dintre următoarele situaţii : sunt cetăţeni ai unui stat membru al Uniunii Europene, ai Spaţiului Economic European, ai Confederaţiei Elveţiene sau străini, denumiţi în continuare cetăţeni străini, pe perioada în care au domiciliul ori, după caz, reşedinţa în România, în condiţiile legislaţiei române, sunt cetăţeni străini sau apatrizi cărora li s-a acordat, în condiţiile legii, o formă de protecţie, sunt apatrizi care au domiciliul sau, după caz, reşedinţa în România, în condiţiile legii.

(6) Persoana singură- persoana care a împlinit vârsta de 18 ani, care locuieşte singură şi nu se mai află în întreţinerea părinţilor.

(7) Familie - desemnează soţul şi soţia sau soţul, soţia şi copiii lor necăsătoriţi, aflaţi în întreţinerea acestora, care locuiesc şi gospodăresc împreună.

(8) Se consideră familie şi persoana care locuieşte şi gospodăreşte împreună cu copiii aflaţi în întreţinerea sa şi se află în una din următoarele situaţii: este necăsătorită, văduvă, divorţată, al cărei soţ/soţie este declarat/declarată dispărut/dispărută prin hotărâre judecătorească, nu a împlinit vârsta de 18 ani şi se află în una din situaţiile prevăzute mai sus.

(9) Se asimilează termenului familie bărbatul şi femeia necăsătoriţi, cu copiii lor şi ai fiecăruia dintre ei, aflaţi în întreţinerea acestora, care locuiesc şi gospodăresc împreună.

(10) Reprezentant al familiei - poate fi, după caz, unul dintre membrii familiei care are capacitate deplină de exerciţiu ori, în cazurile prevăzute de lege, tutorele sau curatorul persoanei îndreptăţite să beneficieze de ajutor social.

(11) .Reprezentantul familiei este persoana care asigură creşterea şi îngrijirea copiilor, dacă aceasta are capacitate deplină de exerciţiu sau, după caz, reprezentantul legal al acesteia.

(12) .Copiii aflaţi în întreţinere : copii până la vârsta de 18 ani sau, dacă urmează o formă de învăţământ la cursuri de zi, prevăzută de lege, până la finalizarea acestor cursuri, fără a depăşi vârsta de 26 de ani sau tinerii în vârstă de peste 18 ani care, în condiţiile legii, sunt declaraţi persoane cu handicap grav sau accentuat.

(13) .Situaţia în care părintele/părinţii locuiește/locuiesc cu copiii lui/lor căsătoriţi ori care au copii la rândul lor vor fi considerate familii separate.

(14) .Gospodărie se înţelege unitatea formată din mai multe familii şi/sau persoane care locuiesc împreună, contribuie împreună la achiziţionarea ori realizarea unor bunuri şi a unor venituri din valorificarea acestora ori la consumul lor.

(15) .Sintagma „locuiesc şi gospodăresc împreună” -Persoanele care îndeplinesc cumulativ următoarele condiţii: locuiesc împreună în acelaşi imobil/locuinţă şi/sau, după caz, au domiciliul ori reşedinţa comună, înscrisă în actele De identitate şi contribuie împreună la achiziţionarea sau la realizarea unor bunuri şi a unor venituri din valorificarea acestora ori la consumul acestora constituie o familie, aşa cum este definită aceasta la art. 6 din Legea nr. 196/2016 privind venitul minim de incluziune.

(16) .Bunuri considerate de strictă necesitate se înţelege acele bunuri destinate uzului personal sau pentru necesităţile gospodăreşti, proviziile pentru gospodărie corespunzătoare unei aprovizionări familiale normale, animale de casă şi cele de tracţiune, precum şi instrumentele portabile pentru exercitarea profesiunilor libere. Bunurile de strictă necesitate nu trebuie să permită, prin natura sau prin cantitatea lor, desfăşurarea unei activităţi cu caracter comercial.

(17) .Sintagma „persoane fără domicliu sau reşedinţă şi fără locuinţă” - Persoanele care nu deţin o locuinţă principal sau, după caz, o locuinţă secundară, în condiţiile legii.

(18) .Locuinţa de domiciliu -Construcţia închiriată ori aflată în proprietate personală, cu dependinţele, dotările şi utilităţile necesare, formată din una sau mai multe camere, care acoperă condiţiile minimale de odihnă, preparare a hranei, educaţie şi igienă ale persoanei singure sau familiei, conform anexei nr.1 la Legea nr.114/1996.

(19) .Se asimilează locuinţei de domiciliu şi locuinţa de necesitate, precum şi locuinţa socială, astfel cum sunt acestea definite potrivit prevederilor Legii nr.114/1996.

(20) .Beneficii de asistenţă socială sunt măsuri de redistribuire financiară/materială destinate persoanelor sau familiilor care întrunesc condiţiile de eligibilitate prevăzute de lege.

(21) .Eligibilitate reprezintă setul de condiţii obligatorii care trebuie să fie îndeplinite de către potenţialul beneficiar pentru a putea fi selectat în vederea acordării beneficiilor de asistenţă socială şi serviciilor sociale.

(22) .Asistenţă socială = ansamblul de programe, măsuri, activităţi profesionalizate, servicii specializate de protejare a persoanelor, grupurilor, comunităţilor cu probleme speciale, aflate temporar în dificultate, care din cauza unor motive de natură economică, socio-culturală, biologică sau psihologică nu au posibilitatea de a realiza prin mijjloace şi eforturi proprii, un mod normal, decent de viaţă.

(23) .Protecţia socială este ansamblul de măsuri şi acţiuni care au ca scop asigurarea unui anumit nivel de bunăstare şi securitate socială pentru întreaga populaţie şi în mod special pentru anumite grupuri sociale.

**Art.2.-Principiile care stau la baza acordării unor ajutoare de urgenţă din bugetul local pentru situaţiile deosebite :**

(1) .Respectarea demnităţii umane, potrivit căreia fiecărei persoane îi este garantată dezvoltarea liberă şi deplină a personalităţii;

(2) .Solidaritatea socială, potrivit căreia societatea participă la sprijijirea persoanelor care nu îşi pot asigura nevoile sociale, pentru menţinerea şi întărirea coeziunii sociale ;

(3) .Parteneriatul, potrivit căruia autorităţile administraţiei publice centrale şi locale, instituţiile de drept public şi privat, structurile asociative, precum şi instituţiile de cult recunoscute de lege cooperează în vederea acordării serviciilor sociale ;

(4) .Subsidiaritatea, potrivit căreia, în situaţia în care persoana sau familia nu-şi poate asigura integral nevoile sociale, intervin colectivitatea locală şi structurile asociative şi, complementar, statul ;

(5) .Participarea beneficiarilor, potrivit căreia beneficiarii măsurilor şi acţiunilor de asistenţă socială contribuie activ la procesul de decizie şi de acordare a acestora ;

(6) .Transparenţa, potrivit căreia se asigură creşterea gradului de responsabilitate al administraţiei publice centrale şi locale faţă de cetăţean, precum şi stimularea participării active a beneficarilor la procesul de luare a deciziilor;

(7) .Nediscriminarea, potrivit căreia accesul la drepturile de asistenţă socială se realizează fără restricţie sau preferinţă faţă de rasă, naţionalitate, origine etnică, limbă, religie, categorie socială, opinie, sex ori orientare sexuală, vârstă,apartenenţa politică, dizabilitate, boală cronică contagioasă, infectare HIV sau apartenenţa la o categorie defavorizată, precum şi orice alt criteriu care are ca scop ori ca efect restrângerea folosinţei sau exercitării, în condiţii de egalitate a drepturilor omului şi a libertăţilor fundamentale.

**CAP.II. ROLUL ASISTENŢEI SOCIALE Şl AL ACORDĂRII AJUTOARELOR DE URGENŢĂ**

Art.3.-Obiectivul principal al asistenţei sociale este protejarea persoanelor care, din cauza unor motive de natură economică, fizică, psihică sau socială, nu au posibilitatea de :

a) .a-şi asigura singure nevoile sociale ;

b) .a-şi dezvolta propriile capacităţi şi competenţe pentru integrare socială, la care se adaugă categorii socialecu preponderenţă persoane vârstnice, familii monoparentale, familii cu mulţi copii/cu venituri mici/fără venituri.

Art.4.-Ajutoarele de urgenţă se acordă, potrivit prevederilor legale în vigoare, de Primarul comunei Mociu, jud. Cluj prin Compartimentul de Asistenţă Socială.

Art.5.-Ajutoarele de urgenţă se stabilesc în bani, reprezintă măsuri financiare destinate asigurării unui standard minim de viaţă, susţinerii familiei şi a persoanelor singure, promovării şi garantării exercitării de către persoanele cu nevoi speciale a drepturilor şi libertăţilor fundamentale.

Art.6.-Primarul poate acorda ajutoare de urgenţă familiilor sau persoanelor singure aflate în situaţii de necesitate datorate calamităţilor naturale, incendiilor, accidentelor, tratamentelor medicale, precum şi pentru alte situaţii deosebite, în limita prevederilor bugetare anuale, pentru aceeaşi familie/persoană singură.

Art.7.-Ajutoarele de urgenţă se acordă în baza efectuării unei anchete sociale utilizând următoarele date şi informaţii:

a) veniturile reale ale familiei;

b) cheltuielile pe care le efectuează şi sunt numai de strictă necesitate pentru o persoană/ familie nevoiaşă ;

c) situaţia medicală ;

d) situaţia familială ;

e) alte aspecte care reflectă starea de necesitate în vederea acordării ajutoarelor de urgenţă.

**CAP.III. CUANTUMUL MAXIM Şl SITUAŢIILE DEOSEBITE PENTRU CARE SE ACORDĂ AJUTOARELE DE URGENŢĂ DIN BUGETUL LOCAL:**

Art.8.- (1) Acordarea ajutoarelor de urgenţă familiilor sau persoanelor singure care se află în situaţie de risc datorate: calamităţilor naturale (cutremure, incendii, furtuni, alunecări de teren, căderi de arbori, grindina etc.), precum şi accidente (rutiere, feroviare, aeriene), **respectiv si alte situaţii care pot conduce la riscul de excluziune socială,** se pot acorda ajutoare băneşti în suma de maximum **10.000 lei**, pe baza anchetei sociale şi a actelor doveditoare, prin dispoziţia Primarului.

(2) In situatiile medicale speciale, afecţiuni ale sănătăţii care necesită tratamente costisitoare sau care nu sunt acoperite integral de asigurarea socială de sănătate se pot acorda ajutoare băneşti în suma de maximum **1.000 lei**, pe baza anchetei sociale şi a actelor doveditoare, prin dispoziţia Primarului.

Art.9.-Ajutoare de înmormântare :

(1).în cazul decesului unei persoane beneficiare de ajutor social, a persoanelor fără venit, sau fără locuinţă, sau fără aparţinători legali, în cazul decesului pe raza UAT Mociu a unei persoane singure, fara apartinatori legali, cu domiciliul pe raza altui U.A.T sau decesul unei persoane dintr-o familie ale cărei venituri pe membru de familie sunt sub limita nivelului venitului minim garantat pentru o singură persoană, când persoana nu a avut asigurate contribuţiile la fondul asigurărilor sociale şi de sănătate, urmaşii neputând beneficia de ajutor de înmormântare din partea altor instituţii. Se pot acorda ajutoare băneşti în sumă de maxim **1.000 lei**, pe baza anchetei sociale şi a actelor doveditoare, prin dispoziţia Primarului.

(2).în cazul decesului persoanei vârstnice, definită în sensul Legii nr. 17/2000, republicată, privind asistenţa socială a persoanelor vârstnice, lipsită de susţinători legali sau când aceştia nu pot să îşi îndeplinească obligaţiile familiale datorită veniturilor reduse. Acest ajutor se acordă doar în situaţia în care persoana vârstnică decedată a avut domiciliul în comuna Mociu, jud. Cluj nu figura ca beneficiară de ajutor social, stabilit în condiţiile Legii nr. 196/2016 privind venitul minim garantat, modificată şi completată ulterior, nu figura ca asigurat în sistemul asigurărilor sociale de stat. Ajutorul se acordă susţinătorilor legali, doar în situaţia în care aceştia nu au beneficiat de ajutor de deces din partea altor instituţii sau, în lipsa reprezentanţilor legali, oricărei persoane care a asigurat serviciile funerare, fără a beneficia de ajutor de înmormântare din partea altor instituţii, cu condiţia prezentării documentelor justificative în original care să ateste cheltuielile de înmormântare. Se pot acorda ajutoare băneşti în sumă de maxim **1.000** lei, pe baza anchetei sociale şi a actelor doveditoare, prin dispoziţia Primarului.

Art. 10. Ajutor pentru victimele violenţei domestice :

(1) în cazurile de violenţă domestică constatate în urma luării în evidenţă a victimei de către Compartimentul de Asistenţă Socială, pot fi decontate cheltuielile cu întocmirea actelor juridice, precum şi cele necesare pentru obţinerea certificatelor medico-legale pentru victimele violenţei domestice ;

(2) în cazurile de violenţă domestică constatate în urma luării în evidenţă a victimei de către Compartimentul de Asistenţă Socială, pot fi decontate chelutielile cu asistenţa medicală a victimelor violenţei domestice care nu sunt asigurate medical.

In cazurile prezentate mai sus se pot acorda ajutoare băneşti în sumă de maxim 1.000 lei, pe baza anchetei sociale şi a actelor doveditoare, prin dispoziţia Primarului.

Art. 11.-Acordarea ajutoarelor de urgenţă din bugetul local pentru situaţiile deosebite sus menţionate se acordă persoanelor care nu depăşesc cuantumul lunar de 500 lei venit/ persoană.

Art.12.-Nu beneficiază de ajutoare de urgenţă, familiile sau persoanele singure aflate în situaţii de necesitate care : deţin în proprietate mai mult de 1.000 m teren intravilan, mai mult de 2 ha teren agricol, alte clădiri sau spaţii de locuit în afara locuinţei de domiciliu, autoturisme cu vechime mai mică de 10 ani ,alte vehicule (autocamioane, autoutilitare, microbuze, autobuze, rulote, bărci cu motor, motociclete, motorete, scutere de apă iahturi, etc.) sau mai mult de un autoturism/motocicletă cu o vechime mai mare de 10 ani.

**CAP.IV. SOLICITAREA AJUTORULUI DE URGENTĂ**

Art. 13.-Ajutorul de urgenţă se acordă la cererea scrisă a persoanei îndreptăţite, a reprezentantului familiei sau a reprezentantului legal al persoanei îndreptăţite, conform formularului de cerere aprobat prin Hotărâre a Consiliului local.

Art. 14.-Cererea conţine date privind componenţa familiei, veniturile realizate de membrii acesteia, bunurile deţinute, date referitoare la situaţia educaţională şi profesională a acestora, precum şi informaţii referitoare la nevoile speciale şi situaţiile particulare în care aceştia se află.

Art.15.-Cererea este însoţită în mod obligatoriu de documentele doveditoare privind componenţa familiei, veniturile realizate de membrii acesteia sau de persoana singură, precum şi de orice alte documente privind situaţia membrilor familiei, prevăzută de lege, în funcţie de fiecare caz în parte, după cum urmează :

a) .acte de identitate ale tuturor membrilor de familie ( B.I., C.I., C.N., C.l. provizorie);

b) .cerificat de căsătorie (copie);

c) .certificat de deces (copie);

d) .dovezi privind veniturile realizate (adeverinţe de salarizare, cupon de pensie, cupon/extras de alocaţie,

cupon şomaj);

e) .adeverinţa eliberată de Administraţia Finanţelor Publice Cluj din care să rezulte că au/nu au venituri din

activităţi independente, din investiţii, din transfer al proprietăţilor imobiliare din patrimonial personal, din alte surse f) .adeverinţa eliberată de la Registrul agricol ca au/nu au teren agricol;

g) .hotărârea de încuviinţare a adopţiei, de plasament familial al copilului , potrivit legii;

h) .hotărâre de divorţ;

i) .actul din care să rezulte calitatea solicitantului de tutore sau curator;

j) .certificat de încadrare într-un grad de handicap ;

k) .proces-verbal de constatare a incendiului/efectelor calamităţilor eliberat de organe competente ;

l) .facturi fiscale insotite de chitanţe, in orginal, pe numele celui care face solicitarea, care să reflecte cheltuielile de înmormântare ;

m) .acte medicale doveditoare ale stării de sănătate (bilete de internare- externare din spital, decizii asupra capacităţii de muncă, reţete sau tratamente prescrise de medicul specialist, buletine de analize, scrisoare medical eliberată de medicul specialist, specificându-se diagnosticul şi tratamentul propus, durata tratamentului, etc.);

n) .actele juridice, documentele privind asistenţa medicală a victimelor violenţei domestice care nu sunt asigurate medical, precum şi certificatul medico-legal privind victima violenţei domestice se vor transmite către Compartimentul de Asistenţă Socială din cadrul Primăriei comunei Mociu;

o) .orice alte acte care vin în susţinerea cererii privind acordarea ajutorului de urgenţa.

Art. 16.-După acordarea ajutorului de urgenţă, unde situaţia o impune, solicitantul este obligat să prezinte facturi fiscal însoţite de bon/chitanţă care să ateste cheltuielile efectuate în termen de maxim 15 zile de la ridicarea sumei, în caz contrar se va proceda la recuperarea sumei. In situatia când ajutorul de urgenta nu a fost folosit pentru scopul pentru care a fost acordat, acest fapt conduce la neacordarea unui ajutor de urgenţă pe următorii 2 ani persoanei in cauza.

**CAP.V. PROCESAREA DATELOR**

Art.17.-Dosarul întocmit de persoana îndreptăţită, reprezentantul familiei sau reprezentantul legal al persoanei îndreptăţite conţinând cererea vizată de primar, însoţită de documentele prevăzute la art.15, în funcţie de fiecare caz în parte, se va depune la Compartimentul de Asistenţă Socială.

Art. 18.-Dosarul este preluat de persoana responsabilă de relaţia cu clientul, înregistrat în Registrul de Intrări şi Ieşiri al autorităţii publice locale după care este transmis Compartimentului de Asistenţă Socială pentru planificarea şi efectuarea anchetei sociale.

Art. 19.-Personalul de specialitate din cadrul Compartimentului de Asistenţă Socială verifică şi confruntă datele înscrise în cerere cu actele doveditoare şi va efectua anchetă socială la domiciliul sau reşedinţa solicitanţilor de ajutor de urgenţă.

Art.20.-în termen de **maxim 10 zile lucrătoare** de la repartizarea dosarului pentru soluţionare, este efectuată Ancheta socială.

Art.21.In situaţia în care solicitantul nu a anexat toate documentele prezentate în **art.15**, prin Compartimentul de Asistenţă Socială se solicită, prin adresă scrisă, prezentarea documentelor necesare, situaţie în care termenul de efectuare a anchetei sociale curge de la data prezentării de către solicitant, a tuturor documentelor necesare.

Art.22.-Prin anchetă socială se va constata situaţia de necesitate sau, după caz, situaţia de urgenţă în care se află familia sau persoana singură. în cazul în care solicitantul refuză să furnizeze actele necesare întocmirii dosarului sau informaţiile necesare pentru realizarea anchetei sociale, se consideră că persoana/familia nu îndeplineşte condiţiile de acordare a ajutorului de urgenţă.

Art.23.-Declararea de către solicitant a unui număr mai mare de membri ai familiei sau a unor venituri mai mici decît cele reale, în scopul vădit de a obţine foloase materiale necuvenite, constituie infracţiune de fals, uz de fals sau înşelăciune, după caz, şi se pedepseşte cu măsuri conform prevederilor Codului penal, iar cererea de acordare a ajutorului de urgenţă este în mod automat respinsă.

Art.24.-ln cazul in care solicitantul refuza sa furnizeze actele necesare intocmirii dosarului sau nu da informaţiile necesare pentru efectuarea anchetei sociale, se considera in mod automat ca persoana/familia solicitanta nu îndeplineşte condiţiile de acordare a ajutorului de urgenta.

Art.25.-După efectuarea anchetei sociale, personalul de specialitate din cadrul Compartimentului de Asistenţă Socială vaanaliza fiecare dosar şi va face propuneri de aprobare sau de respingere a solicitărilor de acordare a ajutoarelor de urgenţă, de stabilire a cuantumului ajutorului, în limita prevederilor bugetare aprobate. Dosarul se prezintă spre avizare Consiliului local.

Art.26.**-Dispoziţia primarului** de acordare a ajutoarelor de urgenţă are la bază solicitarea scrisă a unui membru de familiei sau a persoanei singure, precum şi ancheta socială efectuată de personalul din cadrul Compartimentului de Asistenţă Socială, prin care se certifică situaţiile de necesitate sau, după caz, situaţiile deosebite în care se află familiile ori persoanele singure.

Art.27.-Pentru cererile care nu au îndeplinit condiţiile de acordare a ajutorului de urgenţă, personalul de specialitate din cadrul Compartimentului de Asistenţă Socială va înainta solicitantului o adresă prin care i se va comunica faptul că cererea a fost respinsă şi care sunt motivele respingerii.

Art.28.-în baza verificărilor şi avizelor obţinute, se va întocmi proiectul de dispoziţie de aprobare a acordării ajutorului de urgenţă ce va fi înaintat Primarului spre aprobare.

Art.29.-După aprobare, **în termen de 5 zile** de la comunicare, Compartimentul de Asistenţă Socială va înainta solicitantului un exemplar al Dispoziţiei Primarului si Serviciului economic care, va efectua plata ajutorului de urgenţă.

**CAP.VI. DISPOZIŢII FINALE**

Art.30.-Personalul direct implicat în desfăşurarea activităţilor care vizează acordarea ajutoarelor de urgenţă răspunde disciplinar pentru nerespectarea prevederilor prezentului Regulament şi a cerinţelor legislative aplicabile acestei spete.

Art.31.-Ajutorul de urgenţă nu se ia în calcul la stabilirea altor drepturi băneşti sau la acordarea altor prestaţii sociale.

Art.32.-Prezentul Regulament intră în vigoare de la data aducerii la cunoştinţa publică a Hotărârii Consiliului local Mociu prin care a fost aprobat, dată de la care orice altă procedură de acordare a unor ajutoare de urgenţă din bugetul local pentru situaţiile deosebite îşi încetează aplicabilitatea.

**Primar, Secretar general al comunei,**

**FOCSA Vasile Ganfalean Maria-Ioana**